2007R0593 — LT — 01.04.2012 — 002.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

►B KOMISIJOS REGLAMENTAS (EB) Nr. 593/2007 2007 m. gegužės 31 d. dėl Europos aviacijos saugos agentūros renkamų mokesčių ir rinkliavų (Tekstas svarbus EEE) (OL L 140, 1.6.2007, p.3)

iš dalies keičiamas:









▼B

KOMISIJOS REGLAMENTAS (EB) Nr. 593/2007

2007 m. gegužės 31 d.

dėl Europos aviacijos saugos agentūros renkamų mokesčių ir rinkliavų

(Tekstas svarbus EEE)







EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2002 m. liepos 15 d. Europos Parlamento ir Tarybos reglamentą (EB) Nr. 1592/2002 dėl bendrųjų taisyklių civilinės aviacijos srityje ir įsteigiantį Europos aviacijos saugos agentūrą ( 1 ), ypač jo 53 straipsnio 1 dalį, pasikonsultavusi su Europos aviacijos saugos agentūros Valdančiąja taryba, kadangi: (1) Komisijos reglamentu (EB) Nr. 488/2005 ( 2 ) buvo nustatyti Europos aviacijos saugos agentūros (toliau – Agentūra) renkami mokesčiai ir rinkliavos; (2) Agentūros pajamas sudaro Bendrijos ir Europos trečiųjų šalių, kurios yra Reglamento (EB) Nr. 1592/2002 55 straipsnyje numatytų susitarimų šalys, įnašai, pareiškėjų sumokėti mokesčiai už pažymėjimus ir patvirtinimus, kuriuos išduoda, tvirtina ar pakeičia Agentūra, ir rinkliavos už publikacijas, apeliacinių skundų nagrinėjimą, mokymą ir kitas Agentūros teikiamas paslaugas. (3) Agentūros pajamos ir išlaidos turi būti subalansuotos. (4) Šiame reglamente nurodytų mokesčių ir rinkliavų turėtų reikalauti ir juos rinkti tik Agentūra ir jie turėtų būti renkami eurais. Šie mokesčiai ir rinkliavos turi būti nustatomi skaidriai, nešališkai ir remiantis lygybės principu. (5) Agentūros renkami mokesčiai negali kenkti susijusių Europos pramonės šakų konkurencingumui. Be to, juos nustatant reikėtų tinkamai atsižvelgti į mažųjų įmonių mokėjimo galimybes. (6) Nors pagrindinis Agentūros rūpestis turėtų būti civilinė aviacija, vykdydama jai pavestas funkcijas Agentūra taip pat turėtų visokeriopai paisyti rentabilumo principo. (7) Įmonių geografinis išsidėstymas valstybių narių teritorijose neturėtų būti pagrindu diskriminacijai. Todėl su šių įmonių vardu atliekamais sertifikavimo darbais susijusios kelionių išlaidos turėtų būti sudedamos ir padalijamos pareiškėjams. (8) Jei įmanoma, prieš pradedant teikti paslaugą pareiškėjui turėtų būti pranešta apie numatomą už paslaugą, kuri bus teikiama, mokėtinos sumos dydį ir apie mokėjimo sąlygas. Šios sumos dydžio nustatymo kriterijai turėtų būti aiškūs, vienodi ir vieši. Jei iš anksto nėra įmanoma nustatyti šios sumos dydžio, pareiškėjui apie tai turi būti pranešama dar nepradėjus teikti paslaugos. Tokiu atveju dar nesuteikus paslaugos turėtų būti susitarta dėl aiškių sumos, kuri bus mokama paslaugos teikimo metu, nustatymo sąlygų. (9) Šiai pramonės šakai turėtų būti suteikta galimybė tinkamai planuoti finansus ir iš anksto numatyti mokesčiams, kuriuos privalu sumokėti, skirtas išlaidas. Tuo pačiu reikia išlaikyti pusiausvyrą tarp Agentūros bendrųjų išlaidų, patiriamų atliekant sertifikavimo darbus, ir bendrųjų pajamų, gaunamų renkant mokesčius. Todėl, remiantis Agentūros finansiniais rezultatais ir prognozėmis, turėtų būti įmanoma kasmet peržiūrėti mokesčių dydį. (10) Prieš keičiant mokesčius turėtų būti konsultuojamasi su suinteresuotosiomis šalimis. Be to, Agentūra turėtų periodiškai teikti suinteresuotosioms šalims informaciją apie tai, kaip ir kuo remiantis mokesčiai yra apskaičiuojami. Iš šios informacijos suinteresuotosios šalys turėtų galėti susidaryti vaizdą apie Agentūros patirtas išlaidas ir jos veiksmingumą. (11) Šiame reglamente nustatyti tarifai turėti būti grindžiami Agentūros darbo krūvio ir susijusių išlaidų prognozėmis. (12) Šis reglamentas turėtų būti persvarstytas per penkerius metus nuo jo įsigaliojimo. (13) Reglamentas (EB) Nr. 488/2005 turėtų būti panaikintas. (14) Šiame reglamente numatytos priemonės atitinka komiteto, įsteigto Reglamento (EB) Nr. 1592/2002 54 straipsnio 1 dalimi, nuomonę, kadangi: PRIĖMĖ ŠĮ REGLAMENTĄ:







I

SKYRIUS

BENDROSIOS NUOSTATOS

1 straipsnis

Šis reglamentas taikomas Europos aviacijos saugos agentūros (toliau – Agentūra) renkamiems mokesčiams ir rinkliavoms už jos teikiamas paslaugas, įskaitant prekių tiekimą.

▼M2

Jame visų pirma nustatomi atvejai, kuriais privaloma mokėti Reglamento (EB) Nr. 216/2008 64 straipsnio 4 dalyje nurodytus mokesčius ir rinkliavas, tų mokesčių ir rinkliavų dydis bei jų mokėjimo sąlygos.

▼B

2 straipsnis

Šiame reglamente:

▼M2

a) „mokesčiai“ – pareiškėjų Agentūrai mokamos sumos už sertifikavimo darbus;

b) „rinkliavos“ – pareiškėjų Agentūrai mokamos sumos už Agentūros teikiamas paslaugas (išskyrus sertifikavimo darbus), įskaitant prekių tiekimą;

c) „sertifikavimo darbai“ – bet kokia pagal Reglamentą (EB) Nr. 216/2008 ir jo įgyvendinimo taisykles tiesiogiai ar netiesiogiai Agentūros vykdoma pažymėjimų išdavimo, tvirtinimo ar keitimo veikla;

d) „pareiškėjas“ – fizinis ar juridinis asmuo, pageidaujantis pasinaudoti Agentūros atliekamu sertifikavimo darbu ar teikiama paslauga;

▼B

e) „kelionės išlaidos“ – transporto, apgyvendinimo ir maitinimo išlaidos, nenumatytos išlaidos ir kelionpinigiai, išmokami darbuotojams ir susiję su sertifikavimo darbais;

f) „faktinės išlaidos“ – realiai Agentūros patirtos išlaidos.







II

SKYRIUS

MOKESČIAI

3 straipsnis

1. Mokesčiai užtikrina pakankamas bendras pajamas, kurios padengia visas sertifikavimo darbų išlaidas, įskaitant ir susijusios nuolatinės kontrolės išlaidas.

2. Savo pajamose ir išlaidose Agentūra turi išskirti pajamas ir išlaidas, kurios yra susijusios su sertifikavimo darbais. Šiuo tikslu:

a) Agentūros renkami mokesčiai laikomi atskiroje sąskaitoje ir vedama atskira jų apskaita;

b) Agentūra rengia analitinę pajamų ir išlaidų apskaitą.

3. Kiekvienų finansinių metų pradžioje sudaroma bendroji preliminari mokesčių sąmata. Ši sąmata sudaroma remiantis ankstesnėmis Agentūros finansinėmis ataskaitomis, planuojamomis išlaidomis ir pajamomis bei preliminariu darbų planu.

Jeigu finansinių metų pabaigoje bendrosios mokestinės pajamos, sudarančios Reglamento (EB) Nr. 1592/2002 53 straipsnyje nustatytas pajamas, viršija bendrąsias sertifikavimo darbų išlaidas, pagal Agentūros finansinį reglamentą šis perviršis turi būti naudojamas sertifikavimo darbams atlikti.

4 straipsnis

Už konkretų sertifikavimo darbą pareiškėjo mokėtiną mokestį sudaro:

a) fiksuota suma, nustatyta už atitinkamą darbą ir pagrįsta atliekant šį darbą Agentūros patirtomis išlaidomis. Įvairios fiksuoto mokesčio sumos yra nustatytos priedo I ir III dalyse; arba

b) kintama suma, proporcinga atitinkamo darbo krūviui ir išreiškiama darbo valandų skaičiaus ir valandos įkainio sandauga. Valandos įkainis nustatomas įtraukiant visas sertifikavimo darbų išlaidas. Pagal valandos įkainį apmokestinami sertifikavimo darbai, taip pat taikytinas valandos įkainis nurodyti priedo II dalyje.

▼M2

Taikant būsimus reglamentus, Agentūra pagal priedo II dalį gali imti mokesčius už kitus sertifikavimo darbus, nei priedo I dalyje nurodytieji.

Dėl organizacijos pakeitimų, apie kuriuos pranešta Agentūrai ir kurie daro poveikį jos patvirtinimui, gali būti perskaičiuotas mokėtinas priežiūros mokestis, kuris bus taikomas nuo kito mokesčių ciklo.

▼B

5 straipsnis

1. Priede nurodytos sumos skelbiamos Agentūros oficialiajame leidinyje.

2. Kasmet šios sumos indeksuojamos atsižvelgiant į infliacijos tempą, apibūdintą priedo V dalyje.

3. Prireikus kasmet atliekami priedo pakeitimai.

4. Kasmet Agentūra teikia Komisijai, pagal Reglamento (EB) Nr. 1592/2002 24 straipsnį sudarytai Valdančiajai tarybai ir įsteigtam suinteresuotųjų šalių patariamajam organui informaciją apie mokesčių dydžiui nustatyti reikalingus elementus. Šią informaciją pirmiausia turi sudaryti ankstesnių ir ateinančių metų išlaidų analizė. Be to, du kartus per metus Agentūra teikia Komisijai, Valdančiajai tarybai ir suinteresuotųjų šalių patariamajam organui priedo VI dalyje nustatytą informaciją apie veiklą ir 5 punkte minimus veiklos rodiklius.

5. Per šešis mėnesius nuo šio reglamento įsigaliojimo Agentūra, pasikonsultavusi su suinteresuotųjų šalių patariamuoju organu ir būtinai atsižvelgdama į priedo VI dalyje išvardytą informaciją, patvirtina veiklos rodiklių rinkinį.

6. Prieš pateikdama nuomonę dėl kiekvieno mokesčių pakeitimo, Agentūra konsultuojasi su suinteresuotųjų šalių patariamuoju organu. Šios konsultacijos metu Agentūra paaiškina kiekvieno siūlymo keisti mokesčių dydį priežastis.

▼M1

6 straipsnis

Nepažeidžiant 4 straipsnio nuostatų, jei visas sertifikavimas ar jo dalis vykdoma ne valstybių narių teritorijose, atitinkamos kelionės už šių teritorijų ribų išlaidos yra įtraukiamos į pareiškėjui pateikiamą mokėtino mokesčio sąskaitą faktūrą pagal šią formulę:

d = f + v + h – e

kai:

d = mokėtinas mokestis

f = mokestis už atliktą atitinkamą darbą, kaip nustatyta priede

v = kelionės išlaidos

h = transporto priemonėse ekspertų praleistas laikas, už kurį sąskaitos faktūros išrašomos taikant II dalyje nustatytą valandinį mokestį

e = vidutinės kelionės valstybių narių teritorijose išlaidos, įskaitant vidutinį transporto priemonėse valstybių narių teritorijose praleistą laiką, padaugintą iš II dalyje nustatyto valandinio mokesčio.

▼B

7 straipsnis

Pareiškėjui paprašius ir vykdomajam direktoriui sutikus, sertifikavimo darbas išimties tvarka gali būti vykdomas taip:

a) skiriant tokios kategorijos darbuotojus, kokių Agentūra neskirtų taikydama įprastinę procedūrą, ir (arba)

b) skiriant tokius personalo išteklius, kurie leistų atlikti darbą per trumpesnį terminą nei būtų atlikta pagal įprastą Agentūros procedūrą.

Tokiu atveju mokestis išimties tvarka padidinimas, kad būtų padengtos visos vykdant šį specialų prašymą Agentūros patirtos išlaidos.

▼M2

8 straipsnis

1. Pareiškėjas moka mokestį eurais. Apie mokėjimo sąlygas pareiškėjai informuojami Agentūros tinklalapyje. Visą mokestį, į kurį įskaičiuoti ir su mokėjimu susiję galimi banko mokesčiai, pareiškėjas sumoka iki pažymėjimo išdavimo, tvirtinimo ar pakeitimo, išskyrus atvejus, kai Agentūra, tinkamai įvertinusi finansinę riziką, nusprendžia kitaip. Mokestis sumokamas per 30 kalendorinių dienų nuo Agentūros sąskaitos faktūros pateikimo pareiškėjui dienos. Jei terminui baigiantis Agentūra nėra gavusi mokėtinų mokesčių, ji, išsiuntusi oficialų įspėjimą, paraišką gali panaikinti, o pažymėjimo galiojimą sustabdyti ar pažymėjimą atšaukti.

2. Agentūra vieną bendrą mokesčio sąskaitą faktūrą gali išrašyti gavusi paraišką arba metinio ar priežiūros laikotarpio pradžioje.

3. Pareiškėjo prašoma Agentūra gali jam pateikti visų sertifikavimo darbų, už kuriuos mokestis mokamas pagal valandos įkainį, sąmatą. Jei paaiškėja, kad darbas yra paprastesnis arba greičiau įvykdomas, nei buvo manyta pradžioje, arba priešingai, sudėtingesnis ir jam reikia skirti daugiau laiko, nei Agentūra galėjo pagrįstai numatyti, Agentūra pakeičia sąmatą.

4. Jei patikrinusi paraišką Agentūra nusprendžia paraiškos netenkinti, visi jau sumokėti mokesčiai grąžinami pareiškėjui, išskyrus sumą, kuri yra skirta administracinėms paraiškos tvarkymo išlaidoms padengti. Ši suma lygi dvigubam valandos įkainiui, nustatytam priedo II dalyje. Jeigu Agentūra turi įrodymų, kad pareiškėjas yra finansiškai nepajėgus, ji gali atmesti paraišką, išskyrus atvejus, kai pareiškėjas pateikia banko garantiją arba garantinį užstatą. Agentūra taip pat gali atmesti paraišką tais atvejais, kai pareiškėjas neįvykdė mokėjimo įsipareigojimų, atsirandančių dėl Agentūros atliekamų sertifikavimo darbų arba teikiamų paslaugų, nebent pareiškėjas sumoka už tuos sertifikavimo darbus arba suteiktas paslaugas nesumokėtas sumas.

5. Jeigu Agentūra turi nutraukti sertifikavimo darbą dėl to, kad pareiškėjas neturi pakankamai išteklių ar kad jis nesilaiko jam taikomų reikalavimų, arba dėl to, kad pareiškėjas nusprendžia atšaukti paraišką ar atidėti projektą, visas pagal valandos įkainį už tęstinį dvylikos mėnesių laikotarpį apskaičiuotų mokesčių likutis, kuris negali būti didesnis už taikomą fiksuotą mokestį, sumokamas tuo metu, kai Agentūra nutraukia darbus; kartu sumokamos kitos tuo metu mokėtinos sumos. Sąskaita faktūra už atitinkamą valandų skaičių pateikiama pagal priedo II dalyje nustatytą valandos įkainį. Jei, pareiškėjui paprašius, Agentūra atnaujina prieš tai nutrauktą sertifikavimo darbą, šis darbas apmokestinamas kaip naujas projektas.

6. Jeigu pažymėjimo turėtojas atitinkamą pažymėjimą grąžina arba jeigu pažymėjimą atšaukia Agentūra, grąžinant ar atšaukiant pažymėjimą sumokamas visas mokėtinas mokesčių likutis, apskaičiuotas pagal valandos įkainį, tačiau neviršijantis taikomo fiksuoto mokesčio; kartu sumokamos kitos tuo metu mokėtinos sumos. Sąskaita faktūra už atitinkamą valandų skaičių pateikiama pagal priedo II dalyje nustatytą valandos įkainį.

7. Jeigu Agentūra sustabdo pažymėjimo galiojimą dėl nesumokėto metinio mokesčio ar priežiūros mokesčio arba dėl to, kad pareiškėjas neįvykdo jam taikomų reikalavimų, atitinkami mokesčių mokėjimo laikotarpiai pratęsiami.

▼B

9 straipsnis

Tik Agentūra gali reikalauti mokesčių ir juos rinkti.

Valstybės narės už sertifikavimo darbus mokesčių nerenka, net jei jos atlieka juos Agentūros vardu.

Agentūra valstybėms narėms atlygina už sertifikavimo darbus, kuriuos šios atliko jos vardu.







III

SKYRIUS

RINKLIAVOS

10 straipsnis

1. Agentūra renka rinkliavas už visas paslaugas pareiškėjams, įskaitant prekių tiekimą, išskyrus 3 straipsnyje minimas paslaugas.

Tačiau teikiamos šios nemokamos paslaugos:

a) dokumentų ir informacijos perdavimas bet kokia forma pagal Europos Parlamento ir Tarybos reglamentą (EB) Nr. 1049/2001 ( 3 );

b) nemokamas dokumentų pateikimas Agentūros tinklavietėje.

▼M2 —————

▼B

11 straipsnis

Agentūros renkamų rinkliavų suma yra lygi suteiktų paslaugų faktinėms išlaidoms, įskaitant paslaugos rezultato perdavimo pareiškėjui išlaidas. Tuo tikslu už laiką, kurį Agentūra skyrė paslaugai suteikti, pateikiama sąskaita, apskaičiuota pagal priedo II dalyje nurodytą valandos įkainį.

▼M2

Pagal Europos Parlamento ir Tarybos reglamento (EB) Nr. 216/2008 ( 4 ) 44 straipsnį teikiamų apeliacinių skundų nagrinėjimas apmokestinamas. Rinkliavų sumos nurodytos priedo IV dalyje. Jeigu apeliacinį skundą teikia juridinis asmuo, jis Agentūrai turi pateikti įgaliotojo atitinkamos organizacijos pareigūno pasirašytą pažymą, kurioje nurodoma apeliacinio skundo teikėjo finansinė apyvarta. Ši pažyma pateikiama kartu su pranešimu apie apeliacinį skundą. Skundų teikimo rinkliavos sumokamos per 60 kalendorinių dienų nuo dienos, kurią, vadovaujantis Agentūros nustatyta taikytina tvarka, Agentūrai pateiktas apeliacinis skundas. Jeigu mokėjimas neatliekamas per nurodytą terminą, Skundų nagrinėjimo taryba atmeta apeliacinį skundą. Jeigu apeliacinis skundas išnagrinėjamas apeliacinio skundo teikėjo naudai, Agentūra nedelsdama grąžina sumokėtas apeliacinio skundo nagrinėjimo rinkliavas.

Jeigu pareiškėjas pageidauja, rinkliavų sumos sąmata jam gali būti perduota iki paslaugos suteikimo. Jei paaiškėja, kad darbas yra paprastesnis arba greičiau įvykdomas, nei buvo manyta pradžioje, arba priešingai, sudėtingesnis ir jam reikia daugiau laiko, nei Agentūra galėjo pagrįstai numatyti, Agentūra pakeičia sąmatą.

▼B

12 straipsnis

Rinkliavas moka pareiškėjas, arba, jei pateiktas apeliacinis skundas, fizinis arba juridinis apeliacinį skundą teikiantis asmuo.

Rinkliavos mokamos eurais.

Pareiškėjas privalo užtikrinti, kad Agentūrai būtų sumokėta visa mokėtina suma. Galimas su mokėjimu susijusias banko rinkliavas sumoka pareiškėjas.

Jeigu Agentūra ir pareiškėjas arba fizinis ar juridinis apeliacinį skundą teikiantis asmuo nesusitaria kitaip, rinkliavos renkamos prieš suteikiant paslaugą arba, prireikus, prieš pradedant nagrinėti skundą.

▼M1 —————

▼B







IV

SKYRIUS

PEREINAMOJO LAIKOTARPIO IR BAIGIAMOSIOS NUOSTATOS

13 straipsnis

Reglamentas (EB) Nr. 488/2005 panaikinamas.

14 straipsnis

1. Reglamentas įsigalioja 2007 m. birželio 1 d. Jis taikomas laikantis šių sąlygų:

a) priedo I dalies 1–5 lentelėse nurodyti mokesčiai taikomi visiems pažymėjimams, išduotiems po 2007 m. birželio 1 d.;

b) priedo I dalies 6 lentelėje nurodyti mokesčiai taikomi visiems metiniams mokesčiams, renkamiems nuo 2007 m. birželio 1 d.;

c) pareiškėjams, kuriems Reglamento (EB) Nr. 488/2005 priedo vi punkte nurodytas priežiūros mokestis pradėtas taikyti iki 2007 m. birželio 1 d., priedo I dalies 7 lentelėje nurodyti mokesčiai pradedami taikyti nuo pirmosios metinės įmokos, mokėtinos pasibaigus Reglamento (EB) Nr. 488/2005 priedo vi punkte minimam 3 metų laikotarpiui;

d) pareiškėjams, kuriems Reglamento (EB) Nr. 488/2005 priedo viii, x, xiii arba xi punktuose nurodyti priežiūros mokesčiai pradėti taikyti iki 2007 m. birželio 1 d., atitinkamai šio reglamento priedo I dalies 8, 9 ir 10 lentelėse ir to priedo III dalies 2 pastraipoje nurodyti priežiūros mokesčiai pradedami taikyti nuo pirmosios metinės įmokos, mokėtinos pasibaigus Reglamento (EB) Nr. 488/2005 priedo viii, x ir xiii punkte minimiems 2 metų laikotarpiams.

2. Nepaisant 13 straipsnio nuostatų, Reglamentas (EB) Nr. 488/2005 ir toliau bus taikomas visiems mokesčiams ir rinkliavoms, nepatenkantiems į šio reglamento taikymo sritį pagal šio straipsnio 1 dalį.

▼M1 —————

▼M2

3. Šio reglamento priedas periodiškai peržiūrimas, siekiant užtikrinti, kad į svarbią informaciją, susijusią su pagrindinėmis prielaidomis dėl planuojamų Agentūros pajamų ir išlaidų, būtų tinkamai atsižvelgiama nustatant Agentūros renkamus mokesčius ar rinkliavas. Prireikus šis reglamentas ir jo priedas gali būti peržiūrėti praėjus ne daugiau kaip penkeriems metams po jo įsigaliojimo.

▼B

Šis reglamentas yra privalomas visas ir tiesiogiai taikomas visose valstybėse narėse.









PRIEDAS

Turinys I dalis. Fiksuotu mokesčiu apmokestinami darbai II dalis. Pagal valandos įkainį apmokestinami darbai III dalis. Mokesčiai už kitus su sertifikavimu susijusius darbus IV dalis. Rinkliava už apeliacinių skundų teikimą V dalis. Metinis infliacijos tempas VI dalis. Informacija apie veiklą

Paaiškinimas

(1) Mokesčiai ir rinkliavos nurodyti eurais.

(2) Su gaminiais susiję mokesčiai, nurodyti I dalies 1–4 lentelėse, renkami už kiekvieną darbą ir kiekvieną 12 mėnesių laikotarpį. Pasibaigus pirmajam 12 mėnesių laikotarpiui, prireikus šie mokesčiai nustatomi pagal pro rata temporis principą (1/365 atitinkamo metinio mokesčio už kiekvieną dieną, einančią po pirmojo 12 mėnesių laikotarpio). 5 lentelėje nurodyti mokesčiai renkami už kiekvieną darbą. 6 lentelėje nurodyti mokesčiai renkami už kiekvieną 12 mėnesių laikotarpį.

(3) I dalies 7–10 lentelėse nurodyti organizacijoms taikomi patvirtinimo mokesčiai yra vienkartiniai, o priežiūros mokesčiai renkami kas 12 mėnesių.

(4) Už II dalyje minimus pagal valandos įkainį apmokestinamus darbus renkamas mokestis nustatomas padauginus šioje dalyje nurodytą taikytiną valandos įkainį iš faktiškai Agentūros dirbtų valandų skaičiaus arba iš šioje dalyje nustatyto valandų skaičiaus.

(5) Šiame priede nurodyti sertifikavimo reikalavimai (CS) yra pateikti pagal Reglamento (EB) Nr. 1592/2002 14 straipsnio 2 dalies nuostatas ir paskelbti oficialiajame Agentūros leidinyje, laikantis 2003 m. spalio 30 d. Europos aviacijos saugos agentūros (EASA) Sprendimo Nr. 2003/8 (www.easa.europa.eu).

(6) „Didieji sukasparniai“ – CS 29 ir CS 27 A kat.; „mažieji sukasparniai“ – CS 27, kurių didžiausia kilimo masė (MTOW) mažesnė kaip 3 175 kg ir kuriuose yra ne daugiau kaip 4 sėdynės, įskaitant piloto, ir CS VLR; „vidutinio dydžio sukasparniai“ – kiti CS 27.

▼M1

(7) „Antrinis pažymėjimas“ – iš dalies pakeistas tipo pažymėjimas, koks buvo nurodytas ir prašytas tipo pažymėjimo turėtojo.

▼B

(8) I dalies 1, 2 ir 6 lentelėse „dalių“ vertės yra atitinkamos gamintojo kainoraštyje nurodytos kainos.

▼M1

(9) I dalies 3 ir 4 lentelėse „paprastas pakeitimas“, „standartinis pakeitimas“ ir „sudėtingas pakeitimas“ reiškia:



Paprastas pakeitimas Standartinis pakeitimas Sudėtingas pakeitimas EASA papildomi tipo pažymėjimai (STC) Dideli EASA projektavimo pakeitimai Dideli EASA remonto darbai Tik tinkamai patvirtintais metodais pagrįsti STC, didelis projektavimo pakeitimas arba remontas, kurių išsamų duomenų rinkinį (aprašą, kontrolinį atitikties sąrašą ir atitikties dokumentus) galima pateikti pateikiant paraišką, kurių taikymo patirties pareiškėjas įrodo turįs ir kuriuos projekto sertifikavimo vadovas gali įvertinti pats arba šiek tiek padedamas vienos srities specialisto. Visi kiti STC, dideli projektavimo pakeitimai arba remonto darbai Svarbus (1) STC arba didelis projektavimo pakeitimas Pagal dvišalį susitarimą patvirtintas STC Bazinis (2) Nebazinis (2) Nebazinis STC (2), kai Sertifikavimo įstaiga (2) pakeitimą įvertino kaip „svarbų“ (1) Pagal dvišalį susitarimą patvirtintas didelis projekto pakeitimas 2 lygmens (2) dideli projektavimo pakeitimai, kurie nebuvo automatiškai pripažinti. (3). 1 lygmens (2) Didelis 1 lygmens (2) projektavimo pakeitimas, kai Sertifikavimo įstaiga (2) pakeitimą įvertino kaip „svarbų“ (1) Pagal dvišalį susitarimą patvirtinti dideli remonto darbai Nėra (automatiškas pripažinimas) Labai svarbių sudedamųjų dalių remonto darbai (2) Nėra (1) Sąvoka „svarbus“ apibrėžta Reglamento (EB) Nr. 1702/2003 priedo 21A.101 dalies b punkte. (2) Sąvokų „bazinis“, „nebazinis“, „1 lygmens“, „2 lygmens“, „labai svarbi sudedamoji dalis“ ir „sertifikavimo įstaiga“ apibrėžtys pateikiamos taikomame dvišaliame susitarime, pagal kurį tvirtinama. (3) EASA automatiško pripažinimo kriterijai, taikomi 2 lygmens dideliems pakeitimams, apibrėžti EASA vykdomojo direktoriaus sprendime 2004/04/CF arba taikomame dvišaliame susitarime, pagal kurį tvirtinama.

▼B

(10) I dalies 7 lentelėje projektavimo organizacijos skirstomos į šias kategorijas:



Projektavimo organizacijos ir susitarimo taikymo sritys A grupė B grupė C grupė DOA 1 Tipo pažymėjimo turėtojai Labai sudėtinga ir (arba) plati Sudėtinga ir (arba) siaura arba vidutinė Ne tokia sudėtinga ir (arba) labai siaura DOA 2 PTP, pakeitimai ir (arba) remontai Neribota Ribota (technikos sritys) Ribota (orlaivio dydis) DOA 3 Nesvarbūs pakeitimai ir (arba) remontai

(11) I dalies 8 lentelėje apyvarta, į kurią atsižvelgiama, yra su susitarimo taikymo sritimi susijusios veiklos pajamos.

(12) I dalies 7, 9 ir 10 lentelėse darbuotojų skaičius, į kurį atsižvelgiama, yra su susitarimo taikymo sritimi susijusioje veikloje dalyvaujančių darbuotojų skaičius.

I DALIS

Fiksuotu mokesčiu apmokestinami darbai

▼M1







1 lentelė: Tipo pažymėjimai ir riboto galiojimo tipo pažymėjimai (minimi Komisijos reglamento (EB) Nr. 1702/2003 priedo B ir O poskyriuose) (1) (EUR) Fiksuotas mokestis Orlaiviai su stacionariais sparnais Per 150 000 kg 2 600 000 Nuo daugiau kaip 50 000 kg iki 150 000 kg 1 330 000 Nuo daugiau kaip 22 000 kg iki 50 000 kg 1 060 000 Nuo daugiau kaip 5 700 kg iki 22 000 kg 410 000 Nuo daugiau kaip 2 000 kg iki 5 700 kg 227 000 Iki 2 000 kg 12 000 Labai lengvi lėktuvai, motorizuoti sklandytuvai, sklandytuvai 6 000 Sukasparniai Dideli 525 000 Vidutinio dydžio 265 000 Maži 20 000 Kita Oro balionai 6 000 Varomoji jėga Turbininiai varikliai, kurių kilimo trauka per 25 KN arba kilimo galia per 2 000 kW 365 000 Turbininiai varikliai, kurių kilimo trauka iki 25 KN arba kilimo galia iki 2 000 kW 185 000 Neturbininiai varikliai 30 000 Neturbininiai varikliai CS 22 H, CS VLR App. B 15 000 Per 5 700 kg maksimalios kilimo masės orlaivio sraigtas 10 250 Iki 5 700 kg maksimalios kilimo masės orlaivio sraigtas 2 925 Dalys Vertė per 20 000 EUR 2 000 Vertė 2 000–20 000 EUR 1 000 Vertė mažesnė nei 2 000 EUR 500 (1) OL L 243, 2003 9 27, p. 6.







2 lentelė: Antriniai tipo pažymėjimai arba riboto galiojimo tipo pažymėjimai (EUR) Fiksuotas mokestis (1) Orlaiviai su stacionariais sparnais Per 150 000 kg 1 000 000 Nuo daugiau kaip 50 000 kg iki 150 000 kg 500 000 Nuo daugiau kaip 22 000 kg iki 50 000 kg 400 000 Nuo daugiau kaip 5 700 kg iki 22 000 kg 160 000 Nuo daugiau kaip 2 000 kg iki 5 700 kg 80 000 Iki 2 000 kg 2 800 Labai lengvi lėktuvai, motorizuoti sklandytuvai, sklandytuvai 2 400 Sukasparniai Dideli 200 000 Vidutinio dydžio 100 000 Maži 6 000 Kita Oro balionai 2 400 Varomoji jėga Turbininiai varikliai, kurių kilimo trauka per 25 KN arba kilimo galia per 2 000 kW 100 000 Turbininiai varikliai, kurių kilimo trauka iki 25 KN arba kilimo galia iki 2 000 kW 50 000 Neturbininiai varikliai 10 000 Neturbininiai varikliai CS 22 H, CS VLR App. B 5 000 Per 5 700 kg maksimalios kilimo masės orlaivio sraigtas 2 500 Iki 5 700 kg maksimalios kilimo masės orlaivio sraigtas 770 Dalys Vertė per 20 000 EUR 1 000 Vertė 2 000–20 000 EUR 600 Vertė mažesnė kaip 2 000 EUR 350 (1) Antriniams pažymėjimams, susijusiems su esminiu (-iais) tipo projekto pakeitimu (-ais), kaip apibrėžta Reglamento (EB) Nr. 1702/2003 priedo B poskyryje, taikomas atitinkamas 1 lentelėje apibrėžtas tipo pažymėjimo arba riboto galiojimo tipo pažymėjimo mokestis.







3 lentelė: Papildomi tipo pažymėjimai (minimi Reglamento (EB) Nr. 1702/2003 priedo E poskyryje) (EUR) Fiksuotas mokestis (1) Sudėtingas Standartinis Paprastas Orlaiviai su stacionariais sparnais Per 150 000 kg 25 000 6 000 3 000 Nuo daugiau kaip 50 000 kg iki 150 000 kg 13 000 5 000 2 500 Nuo daugiau kaip 22 000 kg iki 50 000 kg 8 500 3 750 1 875 Nuo daugiau kaip 5 700 kg iki 22 000 kg 5 500 2 500 1 250 Nuo daugiau kaip 2 000 kg iki 5 700 kg 3 800 1 750 875 Iki 2 000 kg 1 600 1 000 500 Labai lengvi lėktuvai, motorizuoti sklandytuvai, sklandytuvai 250 250 250 Sukasparniai Dideli 11 000 4 000 2 000 Vidutinio dydžio 5 000 2 000 1 000 Maži 900 400 250 Kita Oro balionai 800 400 250 Varomoji jėga Turbininiai varikliai, kurių kilimo trauka per 25 KN arba kilimo galia per 2 000 kW 12 000 5 000 2 500 Turbininiai varikliai, kurių kilimo trauka iki 25 KN arba kilimo galia iki 2 000 kW 5 800 2 500 1 250 Neturbininiai varikliai 2 800 1 250 625 Neturbininiai varikliai CS 22 H, CS VLR App. B 1 400 625 300 Per 5 700 kg maksimalios kilimo masės orlaivio sraigtas 2 000 1 000 500 Iki 5 700 kg maksimalios kilimo masės orlaivio sraigtas 1 500 750 375 (1) Papildomiems tipo pažymėjimams, susijusiems su esminiu (-iais) pakeitimu (-ais), kaip apibrėžta Reglamento (EB) Nr. 1702/2003 priedo B poskyryje, taikomas atitinkamas 1 lentelėje apibrėžtas tipo pažymėjimo arba riboto galiojimo tipo pažymėjimo mokestis.







4 lentelė: Dideli pakeitimai ir dideli remonto darbai (minimi Reglamento (EB) Nr. 1702/2003 priedo D ir M poskyriuose) (EUR) Fiksuotas mokestis (1) (2) Sudėtingas Standartinis Paprastas Orlaiviai su stacionariais sparnais Per 150 000 kg 20 000 6 000 3 000 Nuo daugiau kaip 50 000 kg iki 150 000 kg 9 000 4 000 2 000 Nuo daugiau kaip 22 000 kg iki 50 000 kg 6 500 3 000 1 500 Nuo daugiau kaip 5 700 kg iki 22 000 kg 4 500 2 000 1 000 Nuo daugiau kaip 2 000 kg iki 5 700 kg 3 000 1 400 700 Iki 2 000 kg 1 100 500 250 Labai lengvi lėktuvai, motorizuoti sklandytuvai, sklandytuvai 250 250 250 Sukasparniai Dideli 10 000 4 000 2 000 Vidutinio dydžio 4 500 2 000 1 000 Maži 850 400 250 Kita Oro balionai 850 400 250 Varomoji jėga Turbininiai varikliai, kurių kilimo trauka per 25 KN arba kilimo galia per 2 000 kW 5 000 2 000 1 000 Turbininiai varikliai, kurių kilimo trauka iki 25 KN arba kilimo galia iki 2 000 kW 2 500 1 000 500 Neturbininiai varikliai 1 300 600 300 Neturbininiai varikliai CS 22 H, CS VLR App. B 600 300 250 Per 5 700 kg maksimalios kilimo masės orlaivio sraigtas 250 250 250 Iki 5 700 kg maksimalios kilimo masės orlaivio sraigtas 250 250 250 (1) Svarbiems dideliems pakeitimams, susijusiems su esminiu (-iais) pakeitimu (-ais), kaip apibrėžta Reglamento (EB) Nr. 1702/2003 priedo B poskyryje, taikomas atitinkamas 1 lentelėje apibrėžtas tipo pažymėjimo arba riboto galiojimo tipo pažymėjimo mokestis. (2) Pakeitimai ir remonto darbai pagalbinėse jėgainėse (APU) apmokestinami taip pat, kaip tos pačios galios kategorijos variklių pakeitimai ir remontas.







5 lentelė: Nedideli pakeitimai ir nedideli remonto darbai (minimi Reglamento (EB) Nr. 1702/2003 priedo D ir M poskyriuose) (EUR) Fiksuotas mokestis (1) (2) Orlaiviai su stacionariais sparnais Per 150 000 kg 500 Nuo daugiau kaip 50 000 kg iki 150 000 kg 500 Nuo daugiau kaip 22 000 kg iki 50 000 kg 500 Nuo daugiau kaip 5 700 kg iki 22 000 kg 500 Nuo daugiau kaip 2 000 kg iki 5 700 kg 250 Iki 2 000 kg 250 Labai lengvi lėktuvai, motorizuoti sklandytuvai, sklandytuvai 250 Sukasparniai Dideli 500 Vidutinio dydžio 500 Maži 250 Kita Oro balionai 250 Varomoji jėga Turbininiai varikliai 500 Neturbininiai varikliai 250 Sraigtas 250 (1) Pagal Reglamento (EB) Nr. 1702/2003 priedo J poskyrio 21A.263 dalies c punkto 2 papunktį šioje lentelėje nustatyti mokesčiai netaikomi projektavimo organizacijų vykdomiems nedideliems pakeitimams ir remonto darbams. (2) Pakeitimai ir remonto darbai pagalbinėse jėgainėse (APU) apmokestinami taip pat, kaip tos pačios galios kategorijos variklių pakeitimai ir remontas.







6 lentelė: EASA tipo pažymėjimų, riboto galiojimo tipo pažymėjimų ir pagal Reglamento (EB) Nr. 1592/2002 nuostatas priimtinais laikomų kitų tipo pažymėjimų turėtojų metinis mokestis (EUR) Fiksuotas mokestis (1) (2) (3) Kai projektuojama ES Kai projektuojama ne ES Orlaiviai su stacionariais sparnais Per 150 000 kg 270 000 90 000 Nuo daugiau kaip 50 000 kg iki 150 000 kg 150 000 50 000 Nuo daugiau kaip 22 000 kg iki 50 000 kg 80 000 27 000 Nuo daugiau kaip 5 700 kg iki 22 000 kg 17 000 5 700 Nuo daugiau kaip 2 000 kg iki 5 700 kg 4 000 1 400 Iki 2 000 kg 2 000 670 Labai lengvi lėktuvai, motorizuoti sklandytuvai, sklandytuvai 900 300 Sukasparniai Dideli 65 000 21 700 Vidutinio dydžio 30 000 10 000 Maži 3 000 1 000 Kita Oro balionai 900 300 Varomoji jėga Turbininiai varikliai, kurių kilimo trauka per 25 KN arba kilimo galia per 2 000 kW 40 000 13 000 Turbininiai varikliai, kurių kilimo trauka iki 25 KN arba kilimo galia iki 2 000 kW 6 000 2 000 Neturbininiai varikliai 1 000 350 Neturbininiai varikliai CS 22 H, CS VLR App. B 500 250 Per 5 700 kg maksimalios kilimo masės orlaivio sraigtas 750 250 Dalys Vertė per 20 000 EUR 2 000 700 Vertė 2 000–20 000 EUR 1 000 350 Vertė mažesnė kaip 2 000 EUR 500 250 (1) Skaičiuojant mokestį už krovininio modelio orlaivius, kuriems nustatytas tipo pažymėjimas, mokesčiui už atitinkamą keleivinio modelio orlaivį taikomas koeficientas 0,85. ( 2 ) Kelių tipo pažymėjimų ir (arba) kelių riboto galiojimo tipo pažymėjimų turėtojams mažesnis metinis mokestis taikomas antrajam ir vėliau išduodamiems tos pačios kategorijos gaminio tipo pažymėjimams, kaip parodyta lentelėje:



Tos pačios kategorijos gaminys Fiksuoto mokesčio sumažinimas 1 0 % 2 10 % 3 20 % 4 30 % 5 40 % 6 50 % 7 60 % 8 70 % 9 80 % 10 90 % 11-as ir tolesni gaminiai 100 % (3) Orlaiviams, kurių pasaulyje įregistruota mažiau kaip 50, nepertraukiamojo orlaivio tinkamumo skraidyti veikla apmokestinama pagal priedo II dalyje nustatytą valandinį įkainį, neviršijant atitinkamos orlaivių gaminių kategorijos mokesčio lygio. Gaminiams, dalims ir prietaisams, kurie nėra skraidymo aparatai, nustatyti apribojimai taikomi orlaivių, kuriuose aptariamas gaminys, dalis ar prietaisas įmontuojamas, skaičiui.

▼B







7 lentelė. Projektavimo organizacijos patvirtinimas (minimas Reglamento (EB) Nr. 1702/2003 priedo J poskyryje) (EUR) DOA 1A DOA 1B DOA 2A DOA 1C DOA 2B DOA 3A DOA 2C DOA 3B DOA 3C Patvirtinimo mokestis Mažiau kaip 10 11 250 9 000 6 750 4 500 3 600 10–49 31 500 22 500 13 500 9 000 — 50–399 90 000 67 500 45 000 36 000 — 400–999 180 000 135 000 112 500 99 000 — 1 000–2 499 360 000 — — — — 2 500–5 000 540 000 — — — — Daugiau kaip 5 000 3 000 000 — — — — Priežiūros mokestis Mažiau kaip 10 5 625 4 500 3 375 2 250 1 800 10–49 15 750 11 250 6 750 4 500 — 50–399 45 000 33 750 22 500 18 000 — 400–999 90 000 67 500 56 250 49 500 — 1 000–2 499 180 000 — — — — 2 500–5 000 270 000 — — — — Daugiau kaip 5 000 1 500 000 — — — —







8 lentelė. Gamybinės organizacijos patvirtinimas (minimas Reglamento (EB) Nr. 1702/2003 priedo G poskyryje) (EUR) Patvirtinimo mokestis Priežiūros mokestis Mažesnė kaip 1 000 000 9 000 6 500 1 000 000–4 999 999 38 000 28 000 5 000 000–9 999 999 58 000 43 000 10 000 000–49 999 999 75 000 57 000 50 000 000–99 999 999 270 000 200 000 100 000 000–499 999 999 305 000 230 000 500 000 000–999 999 999 630 000 475 000 Didesnė kaip 999 999 999 900 000 2 000 000

Techninės priežiūros organizacijos patvirtinimas (minimas Komisijos Reglamento (EB) Nr. 2042/2003 I priedo F poskyryje ir II priede )







(EUR) Patvirtinimo mokestis (1) Priežiūros mokestis (1) Mažiau kaip 5 3 000 2 300 5–9 5 000 4 000 10–49 11 000 8 000 50–99 22 000 16 000 100–499 32 000 23 000 500–999 43 000 32 000 Daugiau kaip 999 53 000 43 000







(EUR) Technikos kategorija Fiksuotas mokestis pagal technikos kategoriją (1) A 1 11 000 A 2 2 500 A 3 5 000 A 4 500 B 1 5 000 B 2 2 500 B 3 500 C 500







10 lentelė. Techninės priežiūros darbuotojus mokančios organizacijos patvirtinimas (minimas Reglamento (EB) Nr. 2042/2003 IV priede) (EUR) Patvirtinimo mokestis Priežiūros mokestis Mažiau kaip 5 4 000 3 000 5–9 7 000 5 000 10–49 16 000 14 000 50–99 35 000 30 000 Daugiau kaip 99 42 000 40 000

II DALIS

Pagal valandos įkainį apmokestinami darbai

1. Valandos įkainis



Taikytinas valandos įkainis 225 EUR

▼M2

2. Valandų skaičiaus nustatymas pagal darbus ( 6 )



Gebėjimo projektuoti taikant alternatyvias procedūras įrodymas Faktinis valandų skaičius Gamyba be patvirtinimo Faktinis valandų skaičius Kiti tinkamumo skraidyti nurodymų laikymosi užtikrinimo būdai Faktinis valandų skaičius Patvirtinimo parama (EASA pažymėjimų pripažinimas užsienio valstybių valdžios institucijose) Faktinis valandų skaičius Techninė parama užsienio valstybių valdžios institucijų prašymu Faktinis valandų skaičius EASA atliekamas Techninės priežiūros tarybos ataskaitų pripažinimas Faktinis valandų skaičius Pažymėjimų perdavimas Faktinis valandų skaičius Patvirtintos mokymo organizacijos pažymėjimas Faktinis valandų skaičius Aviacijos medicinos centro pažymėjimas Faktinis valandų skaičius Oro eismo valdymo arba oro navigacijos paslaugų saugos priežiūros organizacijos pažymėjimas Faktinis valandų skaičius Skrydžių vadovų mokymo organizacijos pažymėjimas Faktinis valandų skaičius Operaciniai duomenys, susiję su tipo pažymėjimu; tipo pažymėjimo ir papildomo tipo pažymėjimo pakeitimai (1) Faktinis valandų skaičius Imituojamo skrydžio treniruoklio kvalifikacijos pažymėjimas Faktinis valandų skaičius Skrydžio sąlygų patvirtinimas išduodant leidimą skristi 3 valandos Pakartotinis dokumentų išdavimas administracine tvarka 1 valanda CS 25 orlaivio tinkamumo skraidyti eksporto pažymėjimas (E-CoA) 6 valandos Kitų orlaivių tinkamumo skraidyti eksporto pažymėjimas (E-CoA) 2 valandos (1) Žr. Reglamento (EB) Nr. 216/2008 5 ir 20 straipsnius ir Reglamentą (EB) Nr. 1702/2003 su pakeitimais.

▼B

III DALIS

Mokesčiai už kitus su sertifikavimu susijusius darbus

1. „145 dalies“ ir „147 dalies“ patvirtinimams pagal galiojančius dvišalius susitarimus tapačių patvirtinimų pripažinimas



Nauji patvirtinimai, už kiekvieną paraišką 1 500 EUR Galiojančių patvirtinimų atnaujinimas, už 12 mėnesių laikotarpį 750 EUR

2. Nepertraukiamąjį tinkamumą skraidyti užtikrinančios organizacijos patvirtinimas (Minimas Reglamento (EB) NR. 2042/2003 I priedo M dalies G poskyryje)



Nauji patvirtinimai, už kiekvieną paraišką 24 000 EUR Galiojančių patvirtinimų atnaujinimas, už 12 mėnesių laikotarpį 18 000 EUR

3. Savarankiški orlaivio skrydžio vykdymo vadovo persvarstymai ir (arba) pakeitimai Apmokestinami kaip atitinkamo gaminio pakeitimai.

▼M2

IV DALIS

Rinkliava už apeliacinių skundų teikimą

Visi apeliaciniai skundai apmokestinami lentelėje nurodyta fiksuoto dydžio rinkliava, padauginta iš konkrečiam asmeniui arba organizacijai nustatyto rinkliavos kategorijos koeficiento.

Apeliacinis skundas laikomas priimtu tik tuo atveju, jei sumokėta rinkliava už apeliacinio skundo teikimą.







Fiksuota rinkliava 10 000 EUR







Rinkliavos kategorija fiziniams asmenims Fiksuotos rinkliavos koeficientas 0,1







Rinkliavos kategorija organizacijoms pagal apeliacinio skundo teikėjo finansinę apyvartą eurais Fiksuotos rinkliavos koeficientas mažesnė kaip 100 001 0,25 nuo 100 001 iki 1 200 000 0,5 nuo 1 200 001 iki 2 500 000 0,75 nuo 2 500 001 iki 5 000 000 1 nuo 5 000 001 iki 50 000 000 2,5 nuo 50 000 001 iki 500 000 000 5 nuo 500 000 001 iki 1 000 000 000 7,5 didesnė kaip 1 000 000 000 10

▼B

V DALIS

Metinis infliacijos tempas

I, II ir III dalyje nustatytos sumos indeksuojamos atsižvelgiant į šioje dalyje nustatytą infliacijos tempą. Šis indeksavimas atliekamas praėjus metams nuo šio reglamento įsigaliojimo.







Taikytinas metinis infliacijos tempas EUROSTAT HICP (visi punktai) – ES 27 (2005 = 100) Procentinis pokytis, padalintas iš 12 mėnesių vidurkio Tempo, į kurį reikia atsižvelgti, vertė Prieš atliekant indeksavimą gruodžio 31 d. nustatyta tempo vertė

VI DALIS

Informacija apie veiklą

Toliau nurodyta informacija pateikiama apie paskutinių 6 mėnesių laikotarpį prieš Agentūrai paskelbiant ją, kaip numatyta 5 straipsnyje.

Sertifikavimo darbus atliekančių Agentūros darbuotojų skaičius

Valandų skaičius, kurį pagal išorinių paslaugų susitarimą dirbo nacionalinės aviacijos administracijos (NAA)

Visos sertifikavimo išlaidos

Agentūros atliktų sertifikavimo darbų (baigtų ir pradėtų) skaičius

Agentūros vardu atliktų sertifikavimo darbų (baigtų ir pradėtų) skaičius

Agentūros darbuotojų darbo valandų, skirtų nepertraukiamajam tinkamumui skraidyti užtikrinti, skaičius

Bendra pramonei išrašytų sąskaitų suma